stanford-oval/wikipedia huggingface dataset:
Malonen yliopisto

| Malonen yliopisto> Malone University |
| --- | --- |

Motto:  Christ's Kingdom First
Perustettu:  2008
Sijainti:  Canton, Ohio  Yhdysvallat
Sivusto:  https://www.malone.edu/
Malonen yliopisto (engl. Malone University) on Yhdysvaltain Ohiossa sijaitseva yksityinen yliopisto. Yliopisto on perustettu vuonna 2008 ja se sijaitsee Cantonin kaupungissa. Yliopisto on taustaltaan kristillinen, ja se toimii kveekariliikkeen Evangelical Friends Church – Eastern Region-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Joey Crabb

| Joey Crabb |
| --- | --- |

Henkilötiedot
Syntynyt: 3. huhtikuuta 1983 (ikä 41) Anchorage, AK, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  86 kg
Seura
Seura:  Univ. of Alaska-Anchorage
Sarja:  NCAA
Tehtävä:  valmentaja (vapaaehtoisena)
Pelaajaura
Pääsarjaura:  2008–2016
Seurat:  Chicago Wolves (AHL) Atlanta Thrashers (NHL) Toronto Marlies (AHL) Toronto Maple Leafs (NHL) Alaska Aces (ECHL) Washington Capitals (NHL) Hershey Bears (AHL) San Antonio Rampage (AHL) Florida Panthers (NHL) Hartford Wolf Pack (AHL) Växjö Lakers (SHL) Frölunda HC (SHL)
NHL-varaus:  226. varaus, 2002 New York Rangers
Joseph Michael Crabb (s. 3. huhtikuuta 1983 Anchorage, Alaska, Yhdysvallat) on yhdysvaltalainen entinen jääkiekkoilija, pelipaikaltaan oikea laitahyökkääjä. Hän pelasi urallaan NHL:ssä yhteensä 179 runkosarjaottelua tehopistein 20+33=53 ja keräten 100 jäähyminuuttia. Crabb pelasi suurimman osan Pohjois-Amerikan -vuosistaan AHL:ssä ja hän voitti Calder Cupin Chicago Wolvesissa vuonna 2008. Uransa viimeisen kauden 2015–2016 Crabb vietti Ruotsin SHL-liigassa, jossa hän voitti Frölunda HC:n riveissä Ruotsin-mestaruuden. Crabb edusti myös Yhdysvaltoja MM-kilpailuissa vuonna 2012. Hän kuuluu nykyään vapaaehtoisena Alaska-Anchoragen yliopistojoukkueen valmennukseen.
Pelityyli

SHL-joukkue Växjö Lakersin urheilujohtaja Henrik Evertsson luonnehti Crabbia vuonna 2015 pelityyliltään kahden suunnan hyökkääjäksi. Eliteprospects.com -sivuston Erik K. Piri kertoi hänen olevan myös monipuolinen pelaaja, joka pelaa energisesti ja tarvittaessa röyhkeästi. Piri mainitsi Crabbilla olevan myös hyvä runko. Crabb laukoi oikealta.
Ura > Seuraura > Juniori- ja yliopistovuodet sekä ammattilaisuran alku Atlantassa

Crabb kävi kotikaupungissaan Anchoragessa Dimond High Schoolin, jonka jälkeen WHL-joukkue Seattle Thunderbirds varasi hänet 61. pelaajana kesällä 1999. Crabb ei kuitenkaan koskaan siirtynyt CHL:ään pelatakseen Yhdysvaltain yliopistosarjoissa. Hän vietti vuodet 1999–2001 Yhdysvaltain maajoukkueen kehitysohjelman mukana pelaten mm. NAHL- ja USHL-junioriliigoja. Kauden 2001–2002 Crabb pelasi USHL:ää Green Bay Gamblersin paidassa, jonka paras pistemies ja syöttäjä hän oli kevään 2002 pudotuspeleissä tehoilla 4+8=12.
New York Rangers varasi Crabbin seitsemännellä kierroksella 226. pelaajana NHL:n varaustilaisuudessa 2002. Hän kävi vuodet 2002–2006 Colorado Collegen yliopistoa, jonka jälkeen Crabb teki vapaana agenttina tulokassopimuksen Atlanta Thrashersin kanssa elokuussa 2006. Hän vietti kaksi seuraavaa kautta kokonaan AHL-joukkue Chicago Wolvesissa, jossa tulokaskausi 2006–2007 toi 63 runkosarja- ja kuudessa playoff-ottelussa tehot 7+15=22. Kauden 2007–2008 päätteeksi Crabb voitti Calder Cupin. Heinäkuussa 2008 hän teki vuoden mittaisen jatkosopimuksen Thrashersin kanssa.
Kaudella 2008–2009 Crabb teki NHL-debyyttinsä ja pelasi Thrashersissa kaikkiaan 29 runkosarjaottelua tehopistein 4+5=9. Hän teki NHL-debyyttinsä 28. marraskuuta 2008 Nashville Predatorsia vastaan. Crabb sai ottelussa jääaikaa 9.21 minuuttia. Hänen NHL-uransa avausmaali syntyi 10. joulukuuta 2008 New York Rangersia vastaan. Kauden 2009–2010 Crabb pelasi taas kokonaan farmijoukkue Chicago Wolvesissa, jonka sisäisen maalipörssin kolmanteen sijaan ja sisäisen pistepörssin neljänteen sijaan hän ylsi tehoilla 24+29=53.
Ura > Seuraura > Toronto, Washington ja Florida

Kesäkuussa 2010 Thrashers kauppasi Crabbin, Marty Reasonerin, Jeremy Morinin sekä saman kesän varaustilaisuuden ensimmäisen ja toisen kierroksen varausvuorot Chicago Blackhawksiin vaihdossa Brent Sopeliin, Dustin Byfuglieniin, Ben Eageriin ja Akim Aliu'un. Noin viikkoa myöhemmin heinäkuussa Crabbin oikeudet kaupattiin kuitenkin Toronto Maple Leafsiin, jonka kanssa hän teki pari viikkoa myöhemmin vuoden mittaisen sopimuksen. Crabb pelasi kaudesta 2010–2011 yli puolet Maple Leafsin NHL-joukkueen puolella ja teki 48 runkosarjaottelussa tehot 3+12=15. Heinäkuussa 2011 hän teki vuoden mittaisen jatkosopimuksen joukkueen kanssa. Kauden 2011–2012 Crabb pelasi lähes kokonaan NHL:ssä, jossa hän teki yhden kauden piste-ennätyksensä tehtyään 67 runkosarjaottelussa tehot 11+15=26. Crabb pelasi farmijoukkue Toronto Marliesissa yhdeksän ottelua tehopistein 7+8=15 ja hänet valittiin 23. lokakuuta 2011 AHL:n viikon pelaajaksi.
Heinäkuussa 2012 Crabb teki vuoden mittaisen sopimuksen Washington Capitalsin kanssa. Hän siirtyi syyskuussa NHL:n työsulun ajaksi kotikaupunkiinsa ECHL-joukkue Alaska Acesin riveihin. NHL-kauden 2012–2013 käynnistyttyä tammikuussa 2013 Crabb pelasi Capitalsissa 26 runkosarjaottelua tehden kaksi maalia, kunnes seura asetti hänet maaliskuussa siirtolistalle. Crabb vietti loppukauden farmijoukkue Hershey Bearsissa, jonka paras maalintekijä hän oli pudotuspeleissä viidellä osumallaan.
Heinäkuussa 2013 Crabb teki kaksivuotisen ja 1,2 miljoonan dollarin arvoisen sopimuksen Florida Panthersin kanssa. Hän pelasi kaudella 2013–2014 kuitenkin vain yhdeksän NHL-ottelua tehden yhden maalin ja vietti sen pääosin AHL-joukkue San Antonio Rampagessa, jonka kolmanneksi paras maalintekijä Crabb oli 15 osumallaan. Lokakuussa 2014 Panthers kauppasi hänet New York Rangersiin vaihdossa Andrew Yoganiin ja Steven Kampferiin. Crabb pelasi kauden 2014–2015 kuitenkin kokonaan farmijoukkue Hartford Wolf Packissa, jonka paras maalintekijä hän oli kevään 2015 pudotuspeleissä kuudella osumallaan.
Ura > Seuraura > Siirtyminen Eurooppaan

Syksyllä 2015 Crabb haki try-outin kautta pelipaikkaa Arizona Coyotesin NHL-joukkueesta, mutta jäi kuitenkin ilman jatkosopimusta. Hän siirtyi lokakuussa loppukauden 2013–2014 kattavalla sopimuksella Ruotsin SHL-liigan Växjö Lakersiin. Kesken kauden, helmikuussa 2016 Crabb kuitenkin vaihtoi SHL-seuransa Frölunda HC:hen, jonka kanssa hän teki kevääseen 2017 asti ulottuvan sopimuksen. Crabb voitti kauden päätteeksi Ruotsin-mestaruuden. Hän lopetti pelaajauransa kevääseen 2016 ja siirtyi kaudeksi 2016–2017 kotiseudulleen Alaska-Anchoragen yliopistojoukkueen vapaaehtoiseksi valmentajaksi.
Ura > Maajoukkueura

Crabb edusti Yhdysvaltoja MM-kilpailuissa vuonna 2012. Hän pelasi myös alle 18-vuotiaiden MM-kilpailuissa vuonna 2001, jolloin hän oli Yhdysvaltain paras maalintekijä viidellä osumallaan. Crabb pelasi myös World U-17 Hockey Challengessa vuonna 2000.
Trinity International -yliopisto

| Trinity International -yliopisto> Trinity International University |
| --- | --- |
Motto:  Forming students to transform the world through Christ
Perustettu:  1897
Sijainti:  Deerfield, Illinois  Yhdysvallat
Sivusto:  https://www.tiu.edu/
Trinity International -yliopisto (engl. Trinity International University, lyh. TIU) on Yhdysvaltain Illinoisissa sijaitseva yksityinen yliopisto. Yliopisto on perustettu vuonna 1897, ja se sijaitsee Deerfieldin kaupungissa. Yliopisto on taustaltaan kristillinen, ja se toimii kongregationalistisen Evangelical Free Church of America-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Trinity Western -yliopisto

| Trinity Western -yliopisto> Trinity Western University |
| --- | --- |
Perustettu:  1986
Sijainti:  Langley, Brittiläinen Kolumbia  Kanada
Sivusto:  https://www.twu.ca/
Trinity Western -yliopisto (engl. Trinity Western University, lyh. TWU) on Kanadan Brittiläisessä Kolumbiassa sijaitseva yksityinen yliopisto. Yliopisto on perustettu vuonna 1986, ja se sijaitsee Langleyn kaupungissa. Yliopisto on taustaltaan kristillinen, ja se toimii kongregationalistisen Evangelical Free Church of Canada-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Joel Kwiatkowski

| Joel Kwiatkowski |
| --- | --- |

Henkilötiedot
Syntynyt: 22. maaliskuuta 1977 (ikä 47) Saskatoon, SK, Kanada
Kansalaisuus:   Kanada
Jääkiekkoilija
Lempinimi:  Kiwi
Pelipaikka:  puolustaja
Maila:  vasen
Pituus:  184 cm
Paino:  92 kg
Seura
Seura:  Kalamazoo Wings
Sarja:  ECHL
Tehtävä:  apuvalmentaja
Pelaajaura
Pääsarjaura:  2000–2016
Seurat:  Cincinnati Mighty Ducks (AHL) Grand Rapids Griffins (IHL/AHL) Ottawa Senators (NHL) Binghamton Senators (AHL) Washington Capitals (NHL) San Antonio Rampage (AHL) St. John's Maple Leafs (AHL) Florida Panthers (NHL) Pittsburgh Penguins (NHL) Chicago Wolves (AHL) Atlanta Thrashers (NHL) Severstal Tšerepovets (KHL) SKA Pietari (KHL) SC Bern (NLA) Fribourg-Gottéron (NLA) MODO Hockey (SHL)
NHL-varaus:  194. varaus, 1996 Dallas Stars
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Sveitsi 2009 | jääkiekko |  |
Joel Kwiatkowski (s. 22. maaliskuuta 1977 Saskatoon, Saskatchewan, Kanada) on kanadalainen entinen jääkiekkopuolustaja. Eliteprospects.com -sivuston Ulf Anderssonin mukaan hän oli pelityyliltään hyökkäävä puolustaja, joka pelasi hyvää kiekollista peliä ja oli hyvä syöttämään. Kwiatkowski pelasi urallaan NHL:ssä yhteensä 282 runkosarja- ja kuusi playoff-ottelua tehopistein 16+29=45 ja keräten 247 jäähyminuuttia. Hän pelasi urallaan myös Venäjällä, Sveitsissä ja Ruotsissa. Kwiatkowski oli voittamassa myös MM-hopeaa vuonna 2009. Nykyään hän toimii ECHL-joukkue Kalamazoo Wingsin apuvalmentajana.
Pelaajaura > Seuraura > Juniorivuodet ja ensimmäiset ammattilaiskaudet

Kwiatkowski siirtyi Saskatchewanin paikallisista juniorisarjoista WHL-junioriliigan Tacoma Rocketsiin kaudeksi 1994–1995. Kaudeksi 1995–1996 seura muutti Brittiläisen Kolumbian Kelownaan ja muutti nimensä Kelowna Rocketsiksi. Kesken kauden Kwiatkowski siirtyi kuitenkin Prince George Cougarsiin. Kauden jälkeen Dallas Stars varasi hänet kahdeksannella kierroksella 194. pelaajana NHL:n varaustilaisuudessa 1996. Kaudella 1996–1997 Kwiatkowski oli Cougarsin tehokkain puolustaja ja kolmanneksi paras pistemies tehoilla 16+36=52. Hänet valittiin kauden päätteeksi WHL:n itäisen konferenssin toiseen tähdistökentälliseen. Viimeiselle WHL-kaudellaan 1997–1998 Kwiatkowski oli Cougarsin tehokkain puolustaja tehoilla 21+43=64, joilla hän sijoittui liigan puolustajien pistepörssissä viidenneksi. Kwiatkowski valittiin kauden päätteeksi sekä WHL:n itäisen konferenssin ensimmäiseen että koko CHL:n kolmanteen tähdistökentälliseen.
Kwiatkowski ei tehnyt missään vaiheessa sopimusta hänet varanneen Dallas Starsin kanssa. Kesäkuussa 1998 hän teki vapaana agenttina tulokassopimuksen Mighty Ducks of Anaheimin kanssa. Hän pelasi kaksi seuraavaa kautta kokonaan AHL-joukkue Cincinnati Mighty Ducksissa, jossa tulokaskausi 1998–1999 toi 80 runkosarjaottelussa tehot 12+21=33. Kwiatkowski oli joukkueen eniten maaleja tehnyt puolustaja. Kesäkuussa 2000 Mighty Ducks kauppasi hänet Ottawa Senatorsiin vaihdossa Patrick Traverseen. Kwiatkowski pelasi kauden 2000–2001 pääosin IHL-joukkue Grand Rapids Griffinsissa. Hän debytoi kauden aikana myös NHL:ssä ja pelasi Senatorsissa neljä runkosarjaottelua tehden yhden maalin. Heinäkuussa 2001 Kwiatkowski teki vuoden mittaisen jatkosopimuksen Senatorsin kanssa. Kaudella 2001–2002 hän pelasi Griffinsissä suurimmaksi osaksi AHL:ää ja oli joukkueen tehokkain puolustaja Travis Richardsin kanssa tehoilla 8+21=29. Kwiatkowski pelasi kauden aikana 11 NHL-ottelua ilman tehopisteitä.
Pelaajaura > Seuraura > Murtautuminen NHL:ään

Kaudella 2002–2003 Kwiatkowski murtautui NHL:ään. Hän pelasi alkukaudella Senatorsissa 20 NHL-ottelua tehden kaksi syöttöpistettä sekä vain yhden ottelun seuran uudessa farmijoukkue Binghamton Senatorsissa, AHL:ssä. Tammikuussa 2003 Ottawa kauppasi Kwiatkowskin Washington Capitalsiin vaihdossa kesän 2003 yhdeksännen kierroksen varausvuoroon. Hän pelasi loppukauden kokonaan Capitalsin NHL-joukkueen vahvuudessa tehden 34 runkosarja- ja kuudessa playoff-ottelussa kolme syöttöpistettä. Syyskuussa 2003 Kwiatkowski teki vuoden mittaisen ja 450 000 dollarin arvoisen jatkosopimuksen joukkueen kanssa. Kaudella 2003–2004 hän teki NHL:n yhden kauden piste-ennätyksensä tehtyään 80 runkosarjaottelussa tehot 6+6=12.
Heinäkuussa 2004 Kwiatkowski teki vapaana agenttina kaksivuotisen sopimuksen Florida Panthersin kanssa. Hän pelasi kauden 2004–2005 kokonaan AHL:ssä NHL:n työsulun vuoksi. Kwiatkowski aloitti kautensa Panthersin farmijoukkue San Antonio Rampagessa, jonka tehokkain puolustaja ja kolmanneksi paras pistemies hän oli kauden päätteeksikin tehtyään 64 runkosarjaottelussa 13+19=32. Maaliskuussa 2005 Panthers lainasi Kwiatkowskin loppukaudeksi toiseen AHL-seuraan, St. John's Maple Leafsiin. Hän teki runkosarjassa yhteensä tehot 20+25=45, joilla Kwiatkowski voitti koko AHL:n puolustajien maalipörssin ja jakoi puolustajien pistepörssin kahdeksannen sijan kolmen muun pelaajan kanssa. Elokuussa 2005 Kwiatkowski teki kaksivuotisen jatkosopimuksen Panthersin kanssa.
Työsulun jälkeen Kwiatkowski pelasi kauden 2005–2006 kokonaan Panthersin NHL-joukkueen vahvuudessa ja sivuutti NHL:n yhden kauden piste-ennätystään tehoilla 4+8=12. Kesken kauden 2006–2007, NHL:n siirtotakarajalla helmikuussa 2007 seura kauppasi hänet Pittsburgh Penguinsiin vaihdossa kesän 2007 neljännen kierroksen varausvuoroon. Kwiatkowski mahtui loppukaudella vain yhteen NHL-otteluun. Elokuussa 2007 hän teki vapaana agenttina vuoden mittaisen sopimuksen Atlanta Thrashersin kanssa. Kwiatkowski pelasi kautensa kuitenkin pääosin seuran farmijoukkue Chicago Wolvesissa, jonka varakapteeniksi hän nousi. Kwiatkowski oli tehoilla 21+29=50 joukkueen tehokkain puolustaja. Hän voitti AHL:n puolustajien maalipörssin ja sijoittui puolustajien pistepörssissä neljänneksi. Kwiatkowski voitti myös Wolvesin sisäisen tehotilaston lukemalla +23. Hän jakoi koko AHL:n kevään 2008 pudotuspelien tehotilaston voiton joukkuetoverinsa Jason Krogin kanssa lukemalla +13. Kwiatkowski pelasi kauden aikana myös AHL:n tähdistöottelussa. Hän voitti kauden päätteeksi Calder Cupin ja valittiin AHL:n toiseen tähdistökentälliseen. Kwiatkowski pelasi kauden aikana Thrashersissa 18 NHL-ottelua tehden viisi syöttöpistettä.
Pelaajaura > Seuraura > Siirtyminen Eurooppaan

Kwiatkowski siirtyi kaudeksi 2008–2009 KHL-joukkue Severstal Tšerepovetsiin. Hän oli tehoilla 13+13=26 joukkueen toiseksi paras maalintekijä Juri Trubatšovin jälkeen ja jakoi joukkueen sisäisen pistepörssin kolmannen sijan Josef Strakan ja Sergei Soinin kanssa. Heinäkuussa 2009 Kwiatkowski teki uuden NHL-sopimuksen Atlanta Thrashersin kanssa, mutta hän palasi kaudeksi 2009–2010 kuitenkin KHL:ään ja siirtyi SKA Pietarin riveihin. Hän sijoittui 147 minuutillaan liigan jäähypörssissä neljänneksi.
Kaudeksi 2010–2011 Kwiatkowski siirtyi Sveitsin National League A:n SC Berniin. Hän oli yhdeksällä osumallaan joukkueen eniten maaleja tehnyt puolustaja Travis Rochen kanssa, kuten myös seuraavalla kaudella 2011–2012 yksin kahdeksalla osumallaan. Bern eteni kevään 2013 pudotuspeleissä aina NLA:n finaaleihin, mutta mestaruuden vei kuitenkin ZSC Lions otteluvoitoin 4–3. Kaudeksi 2012–2013 Kwiatkowski siirtyi Fribourg-Gottéronin paitaan. Hän jakoi NLA:n puolustajien maalipörssin voiton HC Luganon Ilkka Heikkisen kanssa 14 osumallaan. Kwiatkowski sijoittui puolustajien pistepörssissä yhdeksänneksi. Hän eteni Gottéronin kanssa finaaleihin, mutta mestaruuden vei kuitenkin Kwiatkowskin entinen seuran SC Bern otteluvoitoin 4–2. Kaudella 2013–2014 hän oli Gottéronin tehokkain puolustaja tehoilla 5+17=22 ja sijoittui NLA:n puolustajien pistepörssissä seitsemänneksi. Kwiatkowski voitti myös joukkueensa sisäisen tehotilaston lukemalla +21. Helmikuussa 2014 hän teki kaksivuotisen jatkosopimuksen Gottéronin kanssa.
Kaudella 2014–2015 Kwiatkowski joutui Gottéronissa kohun keskelle 1. marraskuuta 2014 HC Ambrì-Piottaa vastaan pelatun ottelun jälkeisestä käytöksestään. Hän otti jo Gottéronin 4-3-voittomaalikilpailutappioon päättyneen ottelun aikana sanallisesti yhteen vastustajoukkueen kannattajien kanssa ja näytti heille keskisormea. Ottelun jälkeen Ambrì-Piottan kannattajat saapuivat huutelemaan Gottéronin bussin edustalle, jolloin Kwiatkowski nousi bussista ja nosti vastustajajoukkueen kannattajista 15-vuotiaan pojan vaatteista aitaa vasten. Silminnäkijän mukaan hän huusi pojalle usean kerran "I fucking kill you!" (suom. Minä tapan sinut!). Kwiatkowski itse kertoi tapahtuneesta:
»En ole uhannut tappaa ketään. Pyysin heitä vain jättämään meidät rauhaan. Tartuin kyllä poikaa kauluksesta kiinni ja käskin painua helvettiin. Minun olisi vain pitänyt olla välittämättä heistä ja pysyä bussissa. Ei ollut hyvä asia, mitä tapahtui seuraavaksi. Olen siitä pahoillani.»
Sveitsin jääkiekkoliiton kurinpitoelin otti Kwiatkowskin tapauksen käsittelyynsä. Gottéron teki puolestaan valituksen puutteellisista turvatoimista ottelussa. Lopulta Kwiatkowskille määrättiin 800 frangin suuruinen sakkorangaistus.
Kwiatkowski ei pelannut Gottéronissa enää toista sopimuskauttaan, vaan siirtyi kaudeksi 2015–2016 vuoden mittaisella sopimuksella Ruotsin SHL-liigassa pelaavan MODO Hockeyn riveihin. Joukkue putosi kauden päätteeksi kuitenkin HockeyAllsvenskaniin. Kwiatkowskin pelaajaura päättyi kevääseen 2016.
Pelaajaura > Maajoukkueura

Kwiatkowski edusti Kanadaa MM-kilpailuissa vuonna 2009, jolloin hän voitti hopeaa. Kwiatkowski oli joukkueen ainoa NHL:n ulkopuolelta joukkueeseen valittu pelaaja. Hän pelasi myös Spengler Cupissa vuosina 2008, 2010, 2011, 2013 ja 2014. Kwiatkowski eteni kahdessa ensimmäisessä turnauksessa Kanadan kanssa finaaliin, mutta joukkue hävisi kummallakin kerralla.
Valmentajaura

Kwiatkowski nimettiin kaudeksi 2016–2017 ECHL-joukkue Kalamazoo Wingsin apuvalmentajaksi.
Crown College

| Crown College |
| --- | --- |

Motto:  Called to Serve. Prepared to Lead
Perustettu:  1916
Sijainti:  St. Bonifacius, Minnesota  Yhdysvallat
Sivusto:  https://www.crown.edu/
Crown College on Yhdysvaltain Minnesotassa sijaitseva yksityinen korkeakoulu. Crown College on perustettu vuonna 1916, ja se sijaitsee St. Bonifaciusin kaupungissa. Korkeakoulu on taustaltaan kristillinen, ja se toimii pyhityskristillisen Christian and Missionary Alliance-järjestön työyhteydessä.
Aiheesta muualla

Yliopiston verkkosivusto (englanniksi)
Kaarnakätkökki

| Kaarnakätkökki |
| --- | --- |
 Kaarnakätkökki (Drapetisca socialis), naaras
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Araneomorphae
Yläheimo::  Araneoidea
Heimo::  Riippuhämähäkit Linyphiidae
Suku::  Drapetisca
Laji::  socialis
Katso myös
   Kaarnakätkökki Wikispeciesissä   Kaarnakätkökki Commonsissa 
Infobox OKNimi-testi OK: 
Kaarnakätkökki (Drapetisca socialis) on riippuhämähäkkien heimoon Linyphiidae kuuluva laji.
Koiraan pituus on 3.5-4 mm ja naaraan 3.5-5.2 mm. Takaruumiin etuosassa on neljä vaaleaa täplää. Kaarnakätkökki asustaa puiden rungoilla, ja sitä on värityksensä vuoksi vaikea havaita.
Aiheesta muualla

Laji.fi: Kaarnakätkökki (Drapetisca socialis)
UniProt: Taxonomy - Drapetisca socialis (englanniksi)
Global Biodiversity Information Facility (GBIF): Drapetisca socialis (englanniksi)
| --- | --- |
Taksonitunnisteet:  Wikidata: Q1759030  ADW: Drapetisca_socialis  Araneae: 1305  BioLib: 1369  BOLD: 303672  CoL: 37LHW  EoL: 1189759  EUNIS: 225561  Fauna Europaea: 350236  Fauna Europaea (new): 59ab5580-6d84-4b01-ad55-c2ccd0e4895f  GBIF: 2138383  iNaturalist: 360718  IRMNG: 11262068  ITIS: 855232  NBN: NBNSYS0000009200  NCBI: 685678  Open Tree of Life: 520802  Plazi: 174CBD96-58B0-73BF-D365-CACE1E0757D9  WSC: urn:lsid:nmbe.ch:spidersp:010134  Laji.fi: MX.201932
Northwest Nazarene -yliopisto

| Northwest Nazarene -yliopisto> Northwest Nazarene University |
| --- | --- |
Motto:  Great Minds, Great Hearts, Great Futures
Perustettu:  1913
Sijainti:  Nampa, Idaho  Yhdysvallat
Sivusto:  https://nnu.edu/
Northwest Nazarene -yliopisto (engl. Northwest Nazarene University, lyh. NNU) on Yhdysvaltain Idahossa sijaitseva yksityinen yliopisto. Yliopisto on perustettu vuonna 1913 ja se sijaitsee Nampan kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Keski-Amerikan Nazarene-yliopisto

| Keski-Amerikan Nazarene-yliopisto> MidAmerica Nazarene University |
| --- | --- |
Motto:  To learn, to search, to be
Perustettu:  1966
Sijainti:  Olathe, Kansas  Yhdysvallat
Sivusto:  https://www.mnu.edu/
Keski-Amerikan Nazarene-yliopisto (engl. MidAmerica Nazarene University, lyh. MNU) on Yhdysvaltain Kansasissa sijaitseva yksityinen yliopisto. Yliopisto on perustettu vuonna 1966 ja se sijaitsee Olathen kaupungissa. Yliopisto on taustaltaan kristillinen, ja se toimii pyhityskristillisen Church of the Nazarene-kirkkokunnan työyhteydessä.
Aiheesta muualla

Yliopiston verkkosivusto (englanniksi)
Kongon tasavalta

Kongon tasavalta  eli Brazzavillen Kongo eli Kongo-Brazzaville (kongoksi Repubilika ya Kôngo) on valtio Keski-Afrikassa. Kongon tasavalta sijaitsee alueella, jonka Ranska valloitti itselleen vuonna 1875 Teken ja Luangun kuningaskunnista. Maa itsenäistyi vuonna 1960. Kongon tasavalta oli marxilais-leniniläinen yksipuoluevaltio vuosina 1970–1991.
Maan väkiluku on nykyisin vajaat viisi miljoonaa. Kongon tasavallan pinta-ala on 342 000 neliökilometriä.
Kongon tasavallan pääkaupunki on Brazzaville ja rajanaapureita Kongon demokraattinen tasavalta, Keski-Afrikan tasavalta, Kamerun, Gabon ja Angola (Cabindan eksklaavi). Maasta ovat käytössä myös nimet Brazzavillen Kongo ja Kongo-Brazzaville. Kongon tasavallan kansalaista kutsutaan Kotimaisten kielten tutkimuskeskuksen mukaan nimellä kongolainen tai brazzavillenkongolainen.
Politiikka

Kongo on presidenttijohtoinen tasavalta. Pääministerin virka lakkautettiin syyskuussa 2009. Presidentti valitaan suoralla kansanvaalilla seitsemän vuoden kaudelle, sama henkilö korkeintaan kahdelle kaudelle. Parlamentti on kaksikamarinen ja muodostuu 72-paikkaisesta senaatista ja 137-paikkaisesta kansalliskokouksesta.
Kongon politiikkaa hallitsee etnisten ryhmien välinen vastakkainasettelu, pääasiassa pohjoinen–etelä-akselilla. Vallanpitäjiä on syytetty vaalivilpistä sekä presidentin- että parlamenttivaaleissa.
Politiikka > Vapauksien kehitys

Freedom Housen vuoden 2022 raportin mukaan Kongon tasavalta ei ole vapaa maa. Presidentti Denis Sassou Nguesso on pitänyt valtaa lähes keskeytymättömästi yli 40 vuoden ajan tukahduttaen ankarasti oppositiota. Korruptio ja vuosikymmeniä jatkunut poliittinen epävakaus ovat vaikuttaneet huonoon taloudelliseen suorituskykyyn ja korkeaan köyhyyteen. Turvallisuusjoukkojen väärinkäytöksistä raportoidaan usein ja niitä tutkitaan harvoin. Vaikka eri tiedotusvälineet toimivat, riippumatonta kattavuutta rajoittaa laaja itsesensuuri ja omistajien vaikutus. Ihmisoikeuksiin ja hallintoon liittyvät kansalaisjärjestöt (NGO) valvovat valtion väärinkäytöksiä, mutta myös itsesensuroivat kostotoimien välttämiseksi. Uskonnolliset henkilöt ovat myös itsesensuurin tuntemia.